text: वीरेंद्र सहवाग भले ही क्रिकेट के मैदान से रिटायर हो गए हैं, लेकिन ट्विटर के मैदान पर जरूर एक्टिव हैं। साथ ही अपने ट्विट्स के जरिए छक्के-चौके भी बरसा रहे हैं। नित नए ट्विट्स से वह धमाका कर रहे हैं। उनके ट्विट्स भी उनके शॉट्स की ही तरह विस्फोटक होते हैं। यही वजह है कि उनके फॉलोअर्स की संख्या में भी लगातार इजाफा हो रहा है। खासकर वह अपने सेंस ऑफ ह्युमर के लिए जाने जाते हैं। अपने ट्विट्स से वे लाजवाब करते हैं। हालांकि, इस बार मामला कुछ उल्टा हो गया।